Na temelju članka 31. stavka 1. Zakona o Vladi Kantona Središnja Bosna (Službene novine Kantona Središnja Bosna, broj:5/03 – pročišćeni tekst i 14/03), članka 72. Zakona o osnovnom školstvu (Službene novine Županije Središnja Bosna, broj 11/01; Službene novine Kantona Središnja Bosna, broj:17/04), članka 99. Zakona o srednjem školstvu (Službene novine Županije Središnja Bosna, broj 11/01; Službene novine Kantona Središnja Bosna, broj:17/04, 15/12) te članka 8. Pravilnika o izboru, imenovanju i radu školskih odbora osnovnih i srednjih škola u Kantonu Središnja Bosna (Službene novine Kantona Središnja Bosna, broj:8/15), Odluke o davanju suglasnosti za raspisivanje javnih natječaja za izbor članova školskog odbora u osnovnim i srednjim školama na području KSB/SBK broj: 01-11-7-1757/2025 od 13.02.2025. godine Ministarstvo obrazovanja, znanosti,mladih, kulture i športa, raspisuje:

**JAVNI NATJEČAJ**

za izbor i imenovanje (popunu) članova školskog odbora u osnovnim i srednjim školama na području KSB/SBK

**I.**

**U školski odbor Osnovne škole „ Bila“ , Vitez biraju se:**

1. Predstavnik vijeća roditelja/ staratelja učenika ………………………………… 2 člana
2. Predstavnik lokalne zajednice (općine na čijem području se nalazi škola) ……. 1 član
3. Predstavnik osnivača (Kanton) ………………………………………………… 1 član

**U školski odbor Osnovne škole „ Uskoplje“ , Gornji Vakuf- Uskoplje bira se:**

1. Predstavnik vijeća roditelja/ staratelja učenika ………………………………. 1 član

**U školski odbor „ Prve osnovne škole“ , Bugojno- Jaklić Uskoplje“ biraju se:**

* + 1. Predstavnik vijeća roditelja/ staratelja učenika ………………………………… 2 člana

**U školski odbor Osnovne škole „ Brača Jezerčić“, biraju se:**

a) Predstavnik lokalne zajednice (općine na čijem području se nalazi škola) ……. 1 član

1. Predstavnik vijeća roditelja/ staratelja učenika ………………………………… 1 član

**U školski odbor Srednje škole „ Novi Travnik, Novi Travnik bira se:**

1. Predstavnik vijeća roditelja/ staratelja učenika …………………………. 1 član

**U školski odbor Srednje škole „ Nikola Šop“, Jajce bira se:**

a) Predstavnik zaposlenika škole ……………………………………………………1član

**U školski odbor Srednje škole „ Ivan Goran Kovačić“, Kiseljak bira se:**

a) Predstavnik zaposlenika škole ……………………………………………….. 1član

**U školski odbor Srednje škole „ Uskoplje“, Gornji Vakuf- Uskoplje bira se:**

**a)** Predstavnik vijeća roditelja/ staratelja učenika ……………………………………. 2 člana

**U školski odbor Osnovne škole „ Vitovlje“ , Vitovlje bira se:**

* + 1. Predstavnik zaposlenika škole …………………………………………………….. 1član

b) Predstavnik osnivača (Kanton) ……………………………………………………… 1 član

c) Predstavnik vijeća roditelja/ staratelja učenika ……………………………………… 1 član

d) Predstavnik lokalne zajednice (općine na čijem području se nalazi škola) ……….. .. 1 član

**U školski odbor Osnovne škole „ Kiseljak 2 , Zabrđe bira se:**

**a)** Predstavnik vijeća roditelja/ staratelja učenika …………………………………….. 1 član

**U školski odbor „Treće osnovne škole“, Bugojno bira se:**

a) Predstavnik lokalne zajednice (općine na čijem području se nalazi škola) …......... 1 član

b) Predstavnik zaposlenika škole ……………………………………………………. 1član

**U školski odbor „Četvrte osnovne škole“, Torlakovac - Donji Vakuf bira se:**

**a)** Predstavnik vijeća roditelja/ staratelja učenika …………………………………….1član

**U školski odbor Osnovne škole „ Kalibunar“, Travnik biraju se:**

**a)** Predstavnik vijeća roditelja/ staratelja učenika ……………………………………... 2 člana

b) Predstavnik lokalne zajednice (općine na čijem području se nalazi škola) ………... 1 član

1. Predstavnik osnivača (Kanton) …………………………………………………… 1 član

**U školski odbor Osnovne škole „ Edhem Mulabdić “ ,Opara, Novi Travnik biraju se:**

**a)** Predstavnik vijeća roditelja/ staratelja učenika …………………………………. 2 člana

1. Predstavnik osnivača (Kanton) ………………………………………………....1 član

**U školski odbor „Prve osnovne škole“ , Donji Vakuf biraju se:**

1. Predstavnik vijeća roditelja/ staratelja učenika ……………………………1 član

**U školski odbor „Pajić polje“ , Gornji Vakuf - Uskoplje bira se:**

1. Predstavnik osnivača (Kanton) ………………………………………………… 1 član

**U školski odbor „Treće osnovne škole“, Oborci, Donji Vakuf bira se:**

a) Predstavnik vijeća roditelja/ staratelja učenika ………………………………… 1 član

**U školski odbor MSŠ Gornji Vakuf, Gornji Vakuf – Uskoplje bira se:**

a) Predstavnik vijeća roditelja/ staratelja učenika ………………………………… 1 član

**U školski odbor MSEUŠ, Travnik bira se:**

a) Predstavnik zaposlenika škole ……………………………………………….. 1član

**U školski odbor SMŠ „ Zijah Dizdarević, Fojnica bira se:**

a) Predstavnik vijeća roditelja/ staratelja učenika ………………………………… 1 član

**U školski odbor MSŠ „ Vitez“, Vitez bira se:**

a) Predstavnik vijeća roditelja/ staratelja učenika ………………………………… 1 član

Člana školskoga odbora za škole kao javne ustanove, u ime osnivača imenuje Vlada Kantona Središnja Bosna.

Mandat imenovanih trajat će do okončanja mandata predsjednika i članova Školskih odbora imenovanih na 118. sjednici Vlade Kantona Središnja Bosna održanoj 10.03.2022. godine.

Obavljanje dužnosti člana školskog odbora dragovoljno je i bez naknade

**II.**

Školski odbor je tijelo upravljanja u osnovnoj školi (u daljem tekstu: škola) čija nadležnost je propisana Zakona o osnovnom školstvu (Službene novine Županije Središnja Bosna, broj 11/01, Službene novine Kantona Središnja Bosna, broj:17/04) Zakonom o srednjem školstvu (Službene novine Županije Središnja Bosna, broj 11/01; Službene novine Kantona Središnja Bosna, broj:17/04, 15/12) te Pravilnikom o izboru, imenovanju i radu školskih odbora osnovnih i srednjih škola u Kantonu Središnja Bosna (Službene novine Kantona Središnja Bosna, broj:8/15) koje osigurava djelotvorno i efikasno korištenje svih resursa škole.

Način rada školskog odbora regulira se poslovnikom o radu.

**III.**

Kandidat za člana školskog odbora mora ispunjavati sljedeće opće uvjete:

1. da je državljanin Bosne i Hercegovine (dokaz: uvjerenje o državljanstvu);
2. da je stariji od 18 godina (dokaz: ovjerena preslika osobne iskaznice);
3. da nije otpušten iz državne službe kao rezultat disciplinske mjere na bilo kojoj razini u Bosni i Hercegovini u razdoblju od 3 (tri) godine prije dana objavljivanja javnog natječaja, te da se na njega ne odnosi članak IX. 1. Ustava Bosne i Hercegovine (dokaz: izjava potpisana i ovjerena od strane mjerodavne općinske službe);

Pored navedenih općih uvjeta iz prethodne točke 1., kandidat koji se prijavljuje na javni natječaj za člana školskog odbora škole mora ispunjavati i sljedeće posebne uvjete:

1. kandidat iz reda osnivača, da nije zaposlenik škole i da ima visoku stručnu spremu VSS -VII stupanj ili II. Ciklus visokog obrazovanja, (dokaz: ovjerena preslika diplome o završenom visokom obrazovanju);
2. kandidat iz reda lokalne zajednice, da nije zaposlenik škole i da ima najmanje višu stručnu spremu ili najmanje I. ciklus visokog obrazovanja (dokaz: ovjerena preslika diplome o završenom višem ili visokom obrazovanju);
3. kandidat iz reda zaposlenika škole, da ima visoku stručnu spremu, najmanje I. ciklus visokog obrazovanja sa najmanje 240 ECTS bodova, a izuzetno najmanje višu školsku spremu-VI stupanj za člana školskog odbora u osnovnoj školi (dokaz: ovjerena preslika diplome o završenom visokom ili višem obrazovanju) i da je predložen na proširenoj sjednici nastavničkog vijeća za člana školskog odbora (dokaz: izvod iz zapisnika proširene sjednice nastavničkog vijeća);
4. kandidat iz reda vijeća roditelja škole, da nije zaposlenik škole i da ima najmanje srednju stručnu spremu - IV stupanj (dokaz: diploma/svjedodžba o završenoj školskoj spremi), i da je predložen na sjednici vijeća roditelja za člana školskog odbora (dokaz: izvod iz zapisnika sa sjednice vijeća roditelja);
5. da nije izabrani zvaničnik, nositelj izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine („Službene novine Federacije BiH”, broj 70/08)- (dokaz: izjava potpisana i ovjerena od strane mjerodavne općinske službe);
6. da se protiv njega ne vodi kazneni postupak za kazneno djelo koje je nespojivo sa dužnošću u školskom odboru (dokaz: izjava potpisana i ovjerena od strane mjerodavne općinske službe);
7. da nije član više od jednog upravnog/školskog odbora ili nadzornog odbora (dokaz: izjava potpisana i ovjerena od strane mjerodavne općinske službe);
8. da nema privatni financijski interes u školi u čiji se školski odbor imenuje (dokaz: izjava potpisana i ovjerena od strane mjerodavne općinske službe).
9. Uz prijavu na javni natječaj kandidat je obvezan pored dokaza o ispunjenosti općih i posebnih uvjeta dostaviti izjavu u kojoj će iznijeti bilo koje pitanje ili mogućnost koja bi mogla dovesti do sukoba interesa u slučaju da dođe do njegovog konačnog imenovanja.
10. Kandidat prilaže jednu izjavu ovjerenu od strane mjerodavne općinske službe, kojom će obuhvatiti sve navedeno u stavku (1) pod c), i stavku (2) pod e), f), g) i h) .

**IV.**

1. Kandidati su, uz prijavu na natječaj, dužni dostaviti sljedeće dokumente:

1. Uvjerenje o državljanstvu (original ili ovjerena kopija)
2. Diploma/svjedodžba o završenom odgovarajućem obrazovanju, navedenom u točki III. stavak 2. pod a), b), c) ili d) ovoga natječaja (ovjerena kopija)
3. Osobna iskaznica (ovjerena kopija)
4. Izjavu o ispunjavanju uvjeta iz točke III. stavak (1) pod c), i stavak (2) pod e), f), g) i h), Javnog natječaja (izjava potpisana i ovjerena od strane mjerodavne općinske službe).

2. Kandidat iz reda zaposlenika škole uz prijavu je obvezan priložiti i „Izvod iz zapisnika sa

proširenog sastanka nastavničkog vijeća škole“ o izboru kandidata za člana školskog odbora;

3. Kandidat iz reda vijeća roditelja/staratelja uz prijavu je obvezan priložiti i „Izvod iz zapisnika sa sastanka Vijeća roditelja/staratelja škole“ o izboru kandidata za člana školskog odbora;

1. Nepotpune i neblagovremene prijave neće se uzeti u razmatranje.

**V.**

Prijava za člana Školskog odbora i Izjava o ispunjavaju uvjeta iz točke IV. može se preuzeti na web stranici Ministarstva obrazovanja, znanosti, kulture i športa ([www.mozks-ksb.ba](http://www.mozks-ksb.ba))

Prijave na natječaj sa potrebnom dokumentacijom dostavljaju najkasnije 15 (petnaest) dana od dana objave natječaja u dnevnim novinama, osobno ili poštom preporučeno sa naznakom «Prijava na javni natječaj za Školski odbor ''\_\_\_\_\_\_\_\_\_\_\_\_\_\_\_\_'' (upisati naziv škole) - ne otvaraj/otvara Povjerenstvo», na adresu Ministarstva obrazovanja, znanosti, mladih, kulture i športa Kantona Središnja Bosna/Ministarstva obrazovanja, nauke, mladih, kulture i sporta Srednjobosanskog kantona: Stanična 43., 72270 Travnik.

**VI.**

1. Postupak provedbe javnog natječaja provest će Povjerenstvo kojeg imenuje Vlada Kantona posebnim rješenjem, koje obrađuje sve prispjele prijave, utvrđuje potpunost i blagovremenost istih i o tome vodi zapisnik, koje pisanim putem obavještava kandidate koji ne ispunjavaju uvjete iz Javnog natječaja
2. Nakon utvrđivanja konačne liste kandidata koji ispunjavaju uvjete natječaja, Povjerenstvo sastavlja „Jedinstvenu listu kandidata za članove školskog odbora“, koju uz zapisnik dostavlja Vladi Kantona na dalji postupak imenovanja.

**VII.**

Javni natječaj za izbor i imenovanje školskih odbora osnovne škole u Kantonu objavit će se u dnevnim novinama, na web stanici Ministarstva ([www.mozks-ksb.ba](http://www.mozks-ksb.ba)), web stranici Vlade Kantona ([www.sbk-ksb.gov.ba](http://www.sbk-ksb.gov.ba) ) i Službenim novinama KSB/SBK.

Broj: **MINISTAR**

Travnik, \_\_\_\_\_\_\_\_\_\_2025. godine Bojan Domić